Godkjent 7. august 2009

REFERAT FRA MØTET I STYRET I ALLMENNLEGEFORENINGEN
16. JUNI 2009

Dato: 		16. juni 2009 kl. 10.00 – ca 17.00 
		Fellesmøte med NFA kl. 11- ca13.30 

Møtested:	Legenes hus, Oslo 

Deltakere: 
Jan Emil Kristoffersen, leder
Ole Edvard Strand, nestleder
Jørn Tunheim Kippersund
Kjartan Olafsson
Tone Dorthe Sletten – fra kl ca kl 1300
Kari Sollien
Unni Aanes

Forfall: 	Gisle Roksund pga kolliderende styremøte i NFA

Fellesmøte:	Fellesmøte med styret i Norsk forening for allmennmedisin fra 11.10 –  13.30.

Referent:	Camilla Fagerholt Storli

Sak 98/2009 – Politisk time

•	Styrets medlem Kari Sollien er valgt inn i sentralstyret i Legeforeningen og ny leder i AF, Trond Egil Hansen, er gjenvalgt til sentralstyret. 
•	AFs representasjon i UEMO.
•	Mulighet for honorar når fastlege deltar i debriefingsmøte etter ”dramatiske” dødsfall.
•	Samhandlingsreformen.  
•	Norsk helsenett. Det er foreslått å opprette et nytt statsforetak for IKT i helse- og omsorgssektoren slik at eierskapet til Norsk Helsenett AS flyttes fra regionale helseforetak til Helse- og omsorgsdepartementet.  
•	Orientering fra et møte med Helse Sør-Øst om et prosjekt om utvikling av kommunikasjonsløsninger knyttet til henvisninger og rekvisisjoner til sykehusene.

Sak 99/2009 – Referat fra styremøtet 2. juni 2009
 
Utkast til referat fra styremøte 2. juni 2009 ble gjennomgått. 

Vedtak: Referatet ble godkjent med enkelte endringer. 

Sak 100/2009 – Referat fra landsrådsmøtet i Bergen 6. mai 2009

Utkast til referat fra landsrådsmøte i Bergen ble gjennomgått. Det må foretas enkelte justeringer i utkastet. Referatet sendes deretter styret for godkjenning per e-post.  

Vedtak: Det foretas enkelte justeringer i utkastet til referat, og referatet sendes deretter styrets medlemmer for endelig godkjenning per e-post. 

Sak 101/2009 – Gjennomgang av vedtakssaker fra Landsrådet i Bergen

Styret drøftet oppfølging av sakene fra Landsrådet i Bergen.  

Vedtak: Økt praksiskompensasjon og tilleggskontingent følges opp av sekretariatet. De øvrige vedtakssakene følges best opp av nytt styre.   

Sak 102/2009 – Status i normaltarifforhandlingene

Jan Emil Kristoffersen redegjorde om fremdriften i Normaltarifforhandlingene.

Vedtak: Styret tok redegjørelsen til orientering. 

Sak 103/2009 –  Fastlegen.no

Saken ble behandlet under fellesmøte hvor styrene i Allmennlegeforeningen og Norsk forening for Allmennmedisin deltok. 
 
Det ble fremlagt et forslag til samarbeidsavtale mellom Allmennlegeforeningen og Norsk forening for Allmennmedisin om eierskap og drift av nettsiden Fastlegen.no.

Det ble fremlagt et forslag til kunngjøringtekst om konsulentbistand til opprettelsen av Fastlegen.no.

Vedtak: Det foretas enkelte justeringer i utkastet til avtale og kunngjøringstekst, og avtalen og kunngjøringsteksten sendes deretter styrenes medlemmer for endelig godkjenning per e-post.

Sak 104/2009 – Våruka 2010

Saken ble behandlet under fellesmøte hvor styrene i Allmennlegeforeningen og Norsk forening for Allmennmedisin deltok.

Det ble understreket at det er viktig at det blir gitt tydelige signaler om at dette er et fellesarrangement. 

Oppland legeforening har fått i oppdrag å invitere til Våruka 2010. Det settes sammen en hovedkomité med fire personer, herunder en fra styret i Allmennlegeforeningen og en fra styret i Norsk forening for Allmennmedisin. Dette følges opp av de nye styrene.

Oppland legeforening har ansvaret for de lokale sosiale arrangementene.

Det sendes et oppdragsdokument med ønsker og forventninger.

Vedtak: Oppgavene knyttet til Våruka 2010 oversendes de nye styrene. 

Sak 105 – Høringssak: ”Legemiddelassistert rehabilitering (LAR-forskriften)

Helse- og omsorgsdepartementet har sendt på høring ”Legemiddelassistert rehabilitering (LAR forskriften) med høringsnotat og utkast til Nasjonal retningslinje for legemiddelassistert rehabilitering ved opioidavhengige (LAR-retningslinjen). 

Saken ble behandlet under fellesmøte hvor styrene i Allmennlegeforeningen og Norsk forening for Allmennmedisin deltok.

Norsk forening for allmennmedisin har sendt høringen til referansegruppe Rusmedisin. Høringsuttalelse fra referansegruppen ble fremlagt og gjennomgått.  

Lederne for styrene har et møte med referansegruppen for å spisse høringssvaret ytterligere. 

Vedtak: Det gis felles høringssvar fra Allmennlegeforeningen og Norsk forening for Allmennmedisin. Høringssvaret spisses og sendes styrene per e-post for videre behandling og godkjenning.

Sak 106/2009 – Høringssak: ”Norsk indeks”

Legeforeningen har sendt på høring ”Norsk indeks”. Revisjonen er utført av en gruppe bestående av representanter fra de regionale AMK-sentralene, og RAKOS Helse Vest og andre fagmiljøer og fagpersoner har bidratt med innspill. 

Saken ble behandlet under fellesmøte hvor styrene i Allmennlegeforeningen og Norsk forening for Allmennmedisin deltok.

Vedtak: Allmennlegeforeningen avgir ikke egen høringsuttalelse i saken om ”Norsk indeks”.

Sak 107/2009 – AF-styrets møteplan høsten 2009

Det ble fremlagt forslag til møteplan for Allmennlegeforeningens styre for høsten 2009.  Forslaget ble gjennomgått, og det ble foretatt enkelte endringer. 

Vedtak: Forslaget til møteplan for Allmennlegeforeningens styret for høsten 2009 oversendes ny leder for innspill.

Sak 108/2009 – Overgang – nytt styre og leder

Overgangen til nytt styre og ny leder ble behandlet. 

Vedtak: Jan Emil Kristoffersen oppebærer praksiskompensasjon for 20 dager etter at han slutter som leder av Allmennlegeforeningen.

Sak 109/2009 – Geir Rise, generalssekretær i Den norske legeforening

Ny generalsekretær i Den norske legeforening, Geir Rise, orienterte om sin bakgrunn med erfaring fra fag, organisasjon og ledelse.  

Rise uttrykte at sekretariatet skal bidra til å gjennomføre det politikerne bestemmer at skal prioriteres. 

Generalsekretæren gjennomgikk en del av de sakene han er opptatt av, og hva han mener det er viktig at Allmennlegeforeningen og sekretariatet jobber sammen om fremover. 

Vedtak: Styret tok redegjørelsen til orientering. 

Sak 110/2009 – Organisert samfunnsmedisin 75 år

Allmennlegeforeningen ved leder har mottatt invitasjon til Leger i samfunnsmedisinsk arbeids årsmøte 21. august 2009. 

Vedtak: Jan Emil Kristoffersen deltar på årsmøtet til Leger i samfunnsmedisinsk arbeid. 

Sak 111/2009 – Kompensasjon til forhandlere

I henhold til godkjent budsjett for 2009 er det satt av kr 75 000,- til kompensasjon til de som deltar i forhandlinger fra Allmennlegeforeningen. I 2009 er det kun normaltarifforhandlingene som er aktuelle.

Vedtak: Det gis en kompensasjon til de som deltar i normaltarifforhandlingene fra Allmennlegeforeningen på totalt kr 75 000,- som fordels likt med kr. 25.000,- på hver av de tre forhandlerne Jan Emil Kristoffersen, Tone Dorthe Sletten og Kari Sollien.

Sak 112/2009 - Foreningsmessig beredskap i juli/august herunder tentativ dato for ekstraordinært styremøte

Behov for foreningsmessig beredskap i juli og august ble diskutert. 

Vedtak: Tirsdag 18. august 2009 holdes av for et eventuelt styremøte hvis den politiske situasjonen – spesielt knyttet til samhandlingsreformen – skulle tilsi det.

Sak 113/2009 – Kort gjennomgang av styrets arbeid i perioden

Leder viste bilder fra styrets arbeid i de to siste perioder. 

Sak 114/2009 – Eventuelt

Det ble behandlet fire saker under eventuelt: 

1. Fastlegenes deltagelse på fagutviklingsmøter med NAV
Diskusjon om fastleger bør kreve honorar for deltakelse i møter med NAV som ikke er knyttet til enkeltpasienter, og eventuelt hvilken takst som i så tilfelle kan benyttes.

Konklusjon: Det er rapportert om at medlemmer i deler av landet har startet forhandlinger om kompensasjon for møtedeltakelse i samarbeidsmøter om systemforhold med NAV. AF har i samarbeid med Legeforeningen utarbeidet et opplegg for samhandling med NAV i IA-sammenheng som bygget på frivillig, ukompensert deltakelse hvor motiveringen skulle ligge i fagutvikling og godkjente kurstimer. Dette opplegget har mange steder ikke fungert slik det var tenkt. Det avholdes få møter. Det vil være fornuftig å arbeide videre med andre modeller for å sikre at god samhandling skjer. Kompensasjon for deltakelse er en slik mulighet. AF vil drøfte saken med NAV.

Tre saker under eventuelt under fellesmøte hvor styrene i Allmennlegeforeningen og Norsk forening for Allmennmedisin deltok:

2. Arbeidsgruppe som skal søke å identifisere og foreslå arbeidsformer som kan virke fremmende for rekruttering til ledelse i Allmennlegeforeningen og Norsk forening for allmennmedisin 

Det nedsettes en arbeidsgruppe som skal søke å identifisere og foreslå arbeidsformer som kan virke fremmende for rekruttering til ledelse i Allmennlegeforeningen og Norsk forening for allmennmedisin. Arbeidsgruppen skal invitere til en dagskonferanse om temaet slik at man blant annet får belyst problemstillingene fra ulike vinklinger. Arbeidsgruppen vil følge opp etter dagskonferansen. 

3. Legevaktkonferanse
Helen Brandstorp fra Norsk forening for allmennmedisin orienterte om at det planlegges en legevaktkonferanse i Bergen 8. oktober. 

4. Forankring av praksiskonsulentordningen 
Forankring av praksiskonsulentordningen ble drøftet. 

Konklusjon: Praksiskonsulentordningen har behov for en nasjonal forankring. PKO som en del av et fremtidig SAK (Senter for allmennmedisinsk kvalitet) ble drøftet.